open-index/open-wikipedia-markdown huggingface dataset:
மதராஸி

**மதராஸி** என்பது ஓர் தமிழ் அதிரடித் திரைப்படம் ஆகும். ஏ. ஆர். முருகதாஸ் இயக்கத்தில் சிவகார்த்திகேயன், பிஜூ மேனன், வித்யூத் ஜம்வால், ருக்மணி வசந்த் ஆகியோர் நடித்துவருகின்றனர். இத்திரைப்படம் செப்டம்பர் 2023இல் அறிவிக்கப்பட்டு, பிப்ரவரி 2025இல் இருந்து படபிடிப்பு நடத்துவந்தது. இத்திரைப்படம் 5 செப்டம்பர் 2025இல் வெளியானது.

## நடிகர்கள்

## தயாரிப்பு
2020இல் தர்பார் திரைப்படத்தை இயக்கிய பிறகு பல ஆண்டுகள் இடைவெளிக்கு பிறகு தமிழில் முருகதாஸ் இப்படத்தை இயக்குகிறார். இடையில் *சிக்கந்தர்* என்னும் இந்தி படம் இவரது இயக்கதில் 2025இல் வெளியாகி வணிக ரீதியாக வெற்றியடைவில்லை. *மதராஸி* படத்தின் பெயர் காரணத்தைப் பற்றி கூறும் பொழுது "தென் இந்தியர்களை வட இந்தியர்கள் 'மதராஸி' என்ற வார்த்தையை வைத்துத்தான் அடையாளப்படுத்துவார்கள். தற்போது அந்த வார்த்தையை உபயோகப்படுத்துவது குறைந்துவிட்டது. இந்தப் படம் வட இந்தியர்கள் நம்மை எப்படிப் பார்க்கிறார்கள் என்பதைப் பற்றியதுதான். அதனால் இந்தத் தலைப்பு சரியானதாக இருந்தது" என்று ஒரு பேட்டியில் முருகதாஸ் குறிப்பிட்டார். இப்படத்தின் முன்னோட்டம் 24 ஆகத்து 2025ஆம் நாள் வெளியானது.

## வெளியீடு
### திரையரங்குள்
மதராஸி திரையரங்குளில் 5 செப்டம்பர் 2025இல் வெளியானது. தமிழ் மட்டுமல்லாமல் தெலுங்கு, கன்னடம், மலையாளம், இந்தி ஆகிய மொழிகளிலும் வெளியானது. இந்தியில் *தில் மதராஸி* என்று பெயரிடப்பட்டுள்ளதது.

### வீட்டு ஊடகம்
இணையன உரிமத்தை அமேசான் பிரைம் வீடியோவும் செயற்கைக்கோள் உரிமத்தை ஜீ தொலைக்காட்சியும் வாங்கியுள்ளதாக செய்தி வந்தது.

## விமர்சனங்கள்
தினமலர் வலைதளத்தில் வந்த விமர்சனத்தில் "மதராஸி - துப்பாக்கி பின்னணியிலான கதை... ஆனா, துப்பாக்கி மாதிரி இல்லை!" என்று எழுதி  மதிப்பீடுகள் வழங்கினர். தினத்தந்தி வலைதளத்தில் வந்த விமர்சனத்தில் "சமூக பேரழிவுகளை தொடர்ந்து படங்களில் முன்னிறுத்தி வரும் ஏ.ஆர்.முருகதாஸ் இந்த முறை துப்பாக்கி கலாசாரத்தை கையில் எடுத்துள்ளார். பரபரப்பான திருப்பம் திருப்பம் நிறைந்த காட்சிகளாய் படத்தை இயக்கி மீண்டும் தனது முத்திரையை ஆழமாக பதித்துள்ளார்" என்று எழுதினர். 

ஆனந்த விகடன் வலைதளத்தில் வந்த விமர்சனத்தில் "லாஜிக் மீறல்களும், மேலோட்டமான சில எமோஷன் காட்சிகளும் வரிசை கட்டி வந்தாலும், அவற்றைத் தாண்டி ஆக்ஷன் - காதல் எனும் பரபர சாலையில், விறுவிறுப்போடு கடைசி வரை ஓடி கமெர்சியல் திருப்தியைத் தருகிறது இந்த 'மதராஸி'" என்று எழுதினர். இந்து தமிழ் திசை வலைதளத்தில் வந்த விமர்சனத்தில் "வெறுமனே நான்கைந்து நல்ல காட்சிகளை எழுதிவிட்டு அதற்காக அவசரகதியில் ஒரு திரைக்கதையை எழுதி முடித்ததைப் போல இருக்கிறது முழு படமும். ஆரம்ப ஸ்டன்ட் காட்சியிலும், இடைவேளை காட்சியிலும் கொடுத்த உழைப்பையும் புத்திசாலித்தனத்தையும் திரைக்கதையில் போட்டியிருந்தால் இன்னொரு ‘கஜினி’யாகவோ, ‘துப்பாக்கி’யாகவோ கொண்டாடப்பட்டிருக்கும் இந்த ‘மதராஸி’" என்று எழுதினர்.

## மேற்கோள்கள்

## வெளியிணைப்புகள்
*
*

பகுப்பு:2025 தமிழ்த் திரைப்படங்கள்
பகுப்பு:ஏ. ஆர். முருகதாஸ் இயக்கிய திரைப்படங்கள்
பகுப்பு:அனிருத் ரவிச்சந்திரன் இசையமைத்த திரைப்படங்கள்
பகுப்பு:இந்தியத் தமிழ்த் திரைப்படங்கள்
சிந்தாதேவி

தமிழின் ஐம்பெரும் காப்பியம்காப்பியங்களில் ஒன்றான மணிமேகலையில் கூறப்பட்டுள்ள பெண் தெய்வம் **சிந்தாதேவி** ஆவாள். உரையாசிரியர்கள் சிந்தாதேவியை சரசுவதி என்று என்று  கூறுகின்றனர். இவளது ஆலயத்தை *கலைநியமம்* என்பர். பௌத்த பிக்குகள் மனதை அடக்கும் சக்தியாக சிந்தாதேவியை வழிபட்டனர். சிந்தாதேவி ‘‘செழுங்கலைப் பாவை’’ என்றும் அழைக்கப்படுகிறார். சிந்தாதேவியின் இரு கைகளிலும் அமுதக் கிண்ணங்கள் இருக்கும். சிந்தாதேவி பௌத்த சமயத்தினர் போற்றும் கலைமகளாவாள். மதுரையில் சிந்தாதேவி வழிபாடு இருந்தது. காஞ்சிபுரத்தில் சிந்தாதேவிக்கு கோயில் உள்ளது. 

## மணிமேகலையில்
பாண்டிய நாட்டின் தலைநகரமான மதுரையில் சிந்தாதேவி ஆலயத்தில் வைத்து, சிந்தாதேவி ஆபுத்திரனுக்கு அள்ள அள்ளக் குறையாத  அமுதசுரபி பாத்திரத்தை வழங்கினாள் என்றும், அது பின்னாளில் மணிமேகலையின் கையை அடைந்து உலக உயிர்களுக்குப் பசிப் பிணியை நீக்கியது என்றும் மணிமேகலை காப்பியம் கூறுகிறது. 

தற்போது சரசுவதி வடிவத்தில் சிந்தாதேவி வழிப்படப்படுகிறார். சிந்தாதேவி என்பதற்கு மனதின் தெய்வம்  என்று பொருள். மனதை ஒருமுகப்படுத்தி  தியானம் செய்தால் சகல கலைகளும் தானே வந்து சேரும் என்பது பௌத்தர்களின் நம்பிக்கை. 
## மேற்கோள்கள்

பகுப்பு:பௌத்தக் கடவுள்கள்
இந்திய அரசியலமைப்பு சாசனப் பதவிகள் மற்றும் அமைப்புகளின் பட்டியல்

இந்திய அரசியலமைப்புச் சட்டத்தின் கீழ் வரும் பதவிகள் மற்றும் அமைப்புகளின் பட்டியல் பின்வருமாறு:
## இந்திய அரசியல் சாசன பதவிகள்
* இந்தியக் குடியரசுத் தலைவர்
* இந்தியக் குடியரசுத் துணைத் தலைவர் 
* இந்தியப் பிரதமர்
* மத்திய அரசின் அமைச்சர்கள்
* மாநில ஆளுநர்கள்
* மாநில முதலமைச்சர்கள்
* மாநில அமைச்சர்கள்
* இந்திய அரசுத் தலைமை வழக்குரைஞர் (அ ச பி 76(1))
* தலைமைக் கணக்குத் தணிக்கையாளர், இந்தியா (அ ச பி 148)
* மாநில தலைமை வழக்கறிஞர்  (அ ச பி 165)
* மொழிச் சிறுபான்மையோருக்குமான ஆணையர்  (அ ச பி 350 B)

## அரசியல் சாசன அமைப்புகள்
* இந்திய நாடாளுமன்றம் = (மக்களவை மற்றும் மாநிலங்களவை)
* இந்திய உச்ச நீதிமன்றம்
* இந்திய உயர் நீதிமன்றங்கள்  
* இந்தியத் தேர்தல் ஆணையம் - (அரசியல் சட்டப் பிரிவு 324)
* ஒன்றிய அரசுப்பணியாளர் தேர்வாணையம்  (அ ச பி 315)
* மாநில அரசுகளின் பணியாளர் தேர்வாணையங்கள்  (அ ச பி 315 to 323, தொகுதி XIV)
* இந்திய நிதி ஆணையம் (அ ச பி 280) 
* இந்திய சரக்கு மற்றும் சேவைக் குழு    (அ ச பி 279A (1))
* பட்டியல் சமூகத்தினருக்கான தேசிய ஆணையம் (அ ச பி 338)
* தேசிய பழங்குடியினர் ஆணையம் (அ ச பி 89வது திருத்தச் சட்டம், ஆண்டு 2003
* தேசியப் பிற்படுத்தப்பட்டோர் ஆணையம் (அ ச பி 340)

## மேற்கோள்கள்

பகுப்பு:இந்திய அரசியலமைப்புச் சட்டம்
பகுப்பு:இந்தியப் பட்டியல்கள்
கேங்கர்ஸ்

**கேங்கர்ஸ்** என்பது ஒர் நகைச்சுவை இந்திய தமிழ் திரைப்படம் ஆகும். சுந்தர் சி நடித்து இயக்கி வடிவேலு, கா்ரீன் திரீசா, வாணி போஜன் ஆகியோர் நடித்துள்ளனர். 24 ஏப்ரல் 2025ஆம் வெளிவந்தது. இந்தியத் திரைப்படத் தணிக்கை குழுவிடம் இருந்து யு/ஏ சான்றிதழ் கிடைத்தது.

## நடிகர்கள்

## துணுக்கு
முதலில் படத்திற்கு தலைப்பாக *கேங்கஸ்டர்* (gangster) என்று யோசித்த சுந்தர் சி, இப்படத்தில் வரும் கதாபாத்திரங்கள் கேங்கஸ்டர் அளவுக்கு சமூக விரோதிகள் அல்ல என்பதால் தயங்கினார். வடிவேலு *கேங்கர்ஸ்* என்ற தலைப்பைக் கூற, அதனையே படத்திற்கு தலைப்பாக வைத்துவிட்டார் சுந்தர் சி.

## வரவேற்பு
இத்திரைப்படத்திற்கு விமர்சனம் எழுதிய தினத்தந்தி நாளிதழ், "காதல், சென்டிமென்ட், நகைச்சுவை, அதிரடி, கிளாமர் என தனக்கே உரிய பாணியில் ரசிக்கும்படியான திரைக்கதையில் படத்தை நகர்த்தி மீண்டும் முத்திரை பதித்துள்ளார்" என்று எழுதியது.
தினமலர் நாளிதழ் (3.25/5) மதிப்பெண்கள் வழங்கி, "வடிவேலு போன்ற காமெடி ஜாம்பவானை சரியாக பயன்படுத்தி ஒவ்வொரு காட்சியிலும் ரசிகர்களை சிரிக்க வைத்துள்ளார்" என்று எழுதினர். விமர்சனம் எழுதிய விகடன் குழுமம், "காமெடி வசனங்கள் என்கிற பெயரில் உருவக்கேலி, பாலினக் கேலி, பெண்களைக் கொச்சைப்படுத்துதல் போன்றவற்றை பத்ரி - வெங்கட் ராகவனின் வசனக் கூட்டணி தவிர்த்திருக்கலாம்" என்று எழுதினர்.
## மேற்கோள்கள்

## வெளியிணைப்புகள்

பகுப்பு:2025 தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:சுந்தர் சி இயக்கிய திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:விமல் நடித்த திரைப்படங்கள்
பாலகும்மி பத்மராஜூ

**பாலகும்மி பத்மராஜூ** (*Palagummi Padmaraju*), சுருக்கமாக **பி. பத்மராஜூ** (24 சூன் 1915 - 17 பிப்ரவரி 1983) என்பவர் ஒரு தெலுங்கு எழுத்தாளர் ஆவார். இவர் சாகித்திய அகாதமி விருது பெற்றவர். பாலகும்மிராஜு தெலுங்கு இலக்கியம் மற்றும் தெலுங்கு திரைப்படங்களில் தனது பங்களிப்புகளுக்காக அறியப்படுகிறார்.

## துவக்க கால வாழ்க்கை
இவர் சென்னை மாகாணத்தின் (தற்கால ஆந்திரப் பிரதேசத்தின் மேற்கு கோதாவரி மாவட்டத்தில்) உள்ள திருப்பதிபுரத்தில் பிறந்தார். இவர் 1939 - 1952 இக்கு இடையில் காக்கிநாடாவில் உள்ள அரசு பி.ஆர். கல்லூரியில் அறிவியல் விரிவுரையாளராகப் பணியாற்றியுள்ளார். இவரது தம்பி பாலகும்மி விஸ்வநாதம் ஒரு வீணைக் கலைஞர், இசையமைப்பாளர், பாடலாசிரியர் ஆவார்.

## இலக்கியப் படைப்புகள்
இவரது முதல் கதை *"சுப்பி"* என்பதாகும்.  இவர் சுமார் அறுபது சிறுகதைகளை எழுதியுள்ளார். *கலிவனா*, *பாதவப் பிராயணம்*, *எதிர்ச்சூசின முகுர்த்தம்* என மூன்று தொகுதிகளாக அவை வெளிவந்தன .

### புதினங்கள்

* *படிகின காலேஜ்*
* *நல்ல ரேகடி*
* *ராமராஜ்யனிகி ரகதாரி*
* *ரெண்டோ அசோகுடி முனல்லா பலனா*

### திரைப்படங்கள்
இவர் சில தெலுங்கு படங்களுக்கு கதை, உரையாடல், பாடல் போன்றவற்றை எழுதியுள்ளார்:

* *பங்காரு பாப்பா* (1954)
* *பாக்ய ரேகா* (1957)
* *பக்த சபரி* (1960);
* *சாந்தி நிவாசம்* (1960).
* *பிகாரி ராமுடு* (1961)
* *பங்காரு பஞ்சரம்* (1965)
* *ரங்குலா ரத்னம்* (1966)
* *மஞ்சி வால்லகி மஞ்சிவாடு* (1973)
* *ஸ்ரீ ராஜேஸ்வரி விலாஸ் காபி கிளப்* (1976)
* *சர்தார் பாப்பராயுடு* (1980) 
* *இல்லலே தேவதா* (1985)
* *ஸ்த்ரி* (1995)

## விருதுகள்

* சிறந்த கதை ஆசிரியருக்கான  நந்தி விருது - ரங்குல ரத்னம் (1966) 
* சிறந்த கதை ஆசிரியருக்கான நந்தி விருது - பஹுதூரபு படாசாரி (1983) 
* 1985 ஆம் ஆண்டு *கலிவனா* என்ற நூலுக்காக தெலுங்கு மொழிக்கான  சாகித்ய அகாதமி விருதைப் பெற்றவர்.
* இவரது சிறுகதையான *சைக்ளோன்* 1952 ஆம் ஆண்டு நியூயார்க் ஹெரால்ட் ட்ரிப்யூனால் நடத்தப்பட்ட சர்வதேச பரிசைப் பெற்றது. 23 நாடுகளிலிருந்து வந்த 59 கதைகளில் இருந்து இது தேர்ந்தெடுக்கப்பட்டது.

## மேற்கோள்கள்

## வெளி இணைப்புகள்
* Padava Prayanam story of Palagummi Padmaraju
* Head Master story of Palagummi Padmaraju

பகுப்பு:மேற்குக் கோதாவரி மாவட்ட மக்கள்
பகுப்பு:தெலுங்கு எழுத்தாளர்கள்
பகுப்பு:1983 இறப்புகள்
பகுப்பு:1915 பிறப்புகள்
மெய்நிகர் மெய்ம்மை (ஒளிப்படவியல்)

**மெய்நிகர் மெய்ம்மை ஒளிப்படவியல்** (*VR photography* அல்லது *virtual-reality photography*) என்பது அகலப்பரப்பு காட்சி ஒளிப்படங்களின் ஊடாடும் பார்வை ஆகும், இது பொதுவாக 360 பாகை வட்டம் அல்லது கோளக் காட்சியை உள்ளடக்கியது. இதன் முடிவுகள், "மெய்நிகர் மெய்ம்மை ஒளிப்படம்",  "360 பாகை ஒளிப்படம்", "ஒளிப்படக் கோளம்" அல்லது "கோள ஒளிப்படம்" எனப்படுகிறது. அத்துடன் "ஊடாடும் அகலப்பரப்பு காட்சி" அல்லது "அமிழ்வு அகலப்பரப்பு காட்சி" என்றும் அழைக்கப்படுகின்றது.

மெய்நிகர் மெய்ம்மை ஒளிப்படம் எடுத்தல் என்பது, ஒரு நடுவ நிலையில் சுழலும் போது பார்க்கப்படும் ஒரு முழுமையான காட்சியை ஒற்றைப் படமாகப் படம்பிடிக்கும் அல்லது உருவாக்கும் கலையாகும். பொதுவாக பல வரிசை 360 பாகையின் சுழற்சியில் எடுக்கப்பட்ட பல ஒளிப்படங்களை ஒன்றாக இணைப்பதன் மூலமோ அல்லது சர்வ திசை ஒளிப்படக்கருவியைப் பயன்படுத்துவதன் மூலமோ உருவாக்கப்படும் முழுமையான தோற்ற மெய்ம்மை படிமம் என்பது முற்றிலும் கணினியால் உருவாக்கப்பட்ட விளைவாகவோ அல்லது ஒளிப்படம் எடுத்தல் மற்றும் கணினியால் உருவாக்கப்பட்ட பொருட்களின் கலவையாகவோ இருக்கலாம். மெய்நிகர் மெய்ம்மை ஒளிப்படம் எடுத்தலின் வரலாறு என்பது மனித-கணினி தொடர்பு ஆகும், இதில் ஒரு உண்மையான அல்லது கற்பனை சூழல் உருவகப்படுத்தப்பட்டு பயனர்கள் அந்த உலகத்துடன் தொடர்பு கொண்டு கையாளப்படுகிறார்கள்.

## இவற்றையும் காண்க
* மெய்நிகர் ஒளிப்படவியல்
* அகலப்பரப்பு காட்சி
* தோற்ற மெய்ம்மை

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
இலங்கையின் வெளியுறவுக் கொள்கை

**இலங்கையின் வெளியுறவுக் கொள்கை** (*Foreign relations of Sri Lanka*) என்பது இலங்கைக்கும் பிற நாடுகளுக்கும் இடையிலான தூதர்வழித் தொடர்புகள், வணிக உறவுகளைக் குறிக்கிறது. இலங்கை "அனைவருக்கும் நட்பு, யாருக்கும் பகை இல்லை" என்ற வெளியுறவுக் கொள்கையை வலியுறுத்துகிறது.

1950களில் இருந்து இலங்கை அணிசேரா வெளியுறவுக் கொள்கையைப் பின்பற்றி வருகிறது, இது பெரிய வல்லரசுகளின் பக்கம் சாய்வதில்லை. ஆசியாவில் பனிப்போர் முடிவடைந்ததிலிருந்து, நாடு அனைத்துப் பெரிய வல்லரசுகளுடனும் சிறந்த உறவுகளைப் பேணி வருகிறது. சீனா, இந்தியா, பாக்கித்தான், உருசியா, அமெரிக்கா, சப்பான், தென் கொரியா, ஐரோப்பிய ஒன்றிய நாடுகள் ஆகியவற்றுடன் அதன் தூதரக, பொருளாதார, இராணுவ உறவுகளை வலுப்படுத்த முயல்கிறது. ஆசியான், ஆப்பிரிக்க ஒன்றியம், அரபு நாடுகள் கூட்டமைப்பு நாடுகளுடனும் இலங்கை நெருக்கமான உறவுகளைப் பேணி வருகிறது.

இலங்கை பன்முக ராஜதந்திரத்தில் பங்கேற்கிறது, குறிப்பாக ஐக்கிய நாடுகள் அவையில், வளரும் நாடுகளில் இறைமை, விடுதலை, வளர்ச்சி ஆகியவற்றை ஊக்குவிக்க முயல்கிறது. இலங்கை அணிசேரா இயக்கத்தின் நிறுவன உறுப்பினராகும். இது பொதுநலவாய நாடுகள், தெற்காசிய நாடுகளின் பிராந்தியக் கூட்டமைப்பு (சார்க்), உலக வங்கி, அனைத்துலக நாணய நிதியம், ஆசிய வளர்ச்சி வங்கி, சாங்காய் ஒத்துழைப்பு அமைப்பு (பேச்சுவார்த்தைகளில் பங்கேற்கும் உறுப்பினர்), கொழும்புத் திட்டம் ஆகிய அமைப்புகளின் உறுப்பினராகவும் உள்ளது. இலங்கை அணிசேரா இயக்கத்திலும், சார்க் அமைப்பிலும் தனது தீவிர பங்களிப்பைத் தொடர்கிறது.

## தூதரக உறவுகள்
இலங்கை தூதரக உறவுகளைப் பேணும் நாடுகளின் பட்டியல்:

## இவற்றையும் பார்க்க
* தூதரகங்களின் பட்டியல், இலங்கை

## மேற்கோள்கள்

## வெளி இணைப்புகள்
* Ministry of External Affairs of Sri Lanka
* Fallacy and the Reality of IMF Standby Arrangement for Sri Lanka by *The Sunday Times*
ராணாகாட் வடகிழக்கு சட்டமன்றத் தொகுதி

**ராணாகாட் வடகிழக்கு சட்டமன்றத் தொகுதி** (Ranaghat Uttar Purba Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. இது ராணாகாட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
சுண்டம்பட்டி

**சுண்டம்பட்டி** (*Sundampatti*) இந்தியாவின் தமிழ்நாடு மாநிலம் கிருட்டிணகிரி மாவட்டம் பருகூர் வட்டத்தில் அமைந்துள்ள ஒரு கிராமம் ஆகும். சுண்டனப்பள்ளி என்ற பெயராலும் இக்கிராமம் அறியப்படுகிறது. மாவட்டத்தலைநகரமான கிருட்டிணகிரியிலிருந்து 6.8 கிலோமீட்டர் தொலைவில் தேசியநெடுஞ்சாலை எண் 48 என்ற வழித்தடத்தில் சுண்டம்பட்டி கிராமம் அமைந்துள்ளது. இந்தக் கிராமம் மாரியம்மன் கோயில், புனித அந்தோணியார் தேவாலயம், பர்சுவ பத்மாவதி சமண கோயில் போன்ற மத தலங்களுக்கு பெயர் பெற்றதாகும்.

## மேலும் காண்க
* எலத்தகிரி
* கிருட்டிணகிரி மாவட்டம்

## மேற்கோள்கள்

## வெளி இணைப்புகள்
* Orappam Village

பகுப்பு:கிருஷ்ணகிரி மாவட்டத்திலுள்ள ஊர்களும் நகரங்களும்
மோதிலால் காலனி

**மோதிலால் காலனி** (Motilal Colony) என்பது இந்திய மாநிலமான மேற்கு வங்காளத்தின் வடக்கு 24 பர்கனா மாவட்டத்தின் டம் டம் பகுதியில் உள்ள ஒரு வட்டாரமாகும். கொல்கத்தா பெருநகர மேம்பாட்டு ஆணையத்தின் ஒரு பகுதியாக இப்பகுதி உள்ளது. 

## புவியியல்
### அஞ்சல் நிலையம்
கொல்கத்தா மண்டலத்தில் கொல்கத்தா மாவட்டத்தின் கொல்கத்தா வடக்குப் பிரிவில், இராச்பரி காலனியில் ஒரு துணை அஞ்சல் அலுவலகம் உள்ளது, இதன் அஞ்சல் குறியீட்டு எண் 700081 ஆகும்.

### காவல் நிலையம்
பாரக்பூர் காவல் ஆணையரகத்தின் கட்டுப்பாட்டில் உள்ள டம் டம் காவல் நிலையம், மோதிலால் காலனி பகுதியின் அதிகார வரம்பைக் கொண்டுள்ளது.

## சந்தைகள்
மோதிலால் நேரு சந்தையும், எண் 1 விமான நிலைய சந்தையும் மோதிலால் காலனி பகுதியில் உள்ள சந்தைகளாகும்.

## மேற்கோள்கள்

## வெளி இணைப்புகள்
*Dum Dum Municipality website
பகுப்பு:வடக்கு 24 பர்கனா மாவட்டம்
பகுப்பு:கொல்கத்தா
அரசு மருத்துவக் கல்லூரி, அலிபாக்

**அரசு மருத்துவக் கல்லூரி, அலிபாக்** (*Government Medical College, Alibag*) என்பது 2022ஆம் ஆண்டில் நிறுவப்பட்ட ஒரு முழுமையான அரசு மருத்துவக் கல்லூரியும், கல்லூரியுடன் இணைந்த மருத்துவமனையும் ஆகும். இது மகாராட்டிராவின் ராய்கட் மாவட்டத்தில் அலிபாக்கில் அமைந்துள்ளது. இக்கல்லூரி இளநிலை மருத்துவம் மற்றும் அறுவையியல் பட்டப்படிப்பை வழங்குகிறது. கல்லூரியுடன் தொடர்புடைய மருத்துவமனை அலிபாக் நகரத்தின் மிகப்பெரிய மருத்துவமனைகளில் ஒன்றாகும்.

## கல்வி
அலிபாக் அரசு மருத்துவக் கல்லூரியில் 100 மாணவர்களுக்கு எம்பிபிஎஸ் படிப்பினை பயிற்றுவித்து வருகிறது.

## இணைப்பு
இந்த கல்லூரி மகாராட்டிர சுகாதார அறிவியல் பல்கலைக்கழகத்துடன் இணைக்கப்பட்டு தேசிய மருத்துவ ஆணையத்தால் அங்கீகரிக்கப்பட்டுள்ளது.

## மேற்கோள்கள்

பகுப்பு:மகாராட்டிர மருத்துவக் கல்லூரிகள்
மஞ்சு காக்

**மஞ்சு காக்** (*Manju Kak*) ஓர் இந்திய எழுத்தாளரும், விமர்சகரும் மற்றும் கலை மற்றும் கலாச்சார வரலாற்றாசிரியரும் ஆவார். குமாவுன் மற்றும் மேற்கு இமயமலைக் கலாச்சார வரலாறு குறித்த இவரது பணிக்காக இவர் குறிப்பாக அறியப்படுகிறார்.

## கல்வி மற்றும் தொழில்
மஞ்சு காக் புதுதில்லியில் உள்ள தேசிய அருங்காட்சியகயத்தில் கலை வரலாற்றில் முனைவர் பட்டம் பெற்றவர். மேலும் புதுதில்லி, இங்கிலாந்து மற்றும் ஆங்காங்கில் (நேரு ஆய்வுகள் மற்றும் மூன்றாம் உலக ஆய்வுகள் அகாதமி, ஜாமியா மில்லியா இஸ்லாமியா தேசிய அருங்காட்சி நிறுவனம், புதுதில்லி) கலை வரலாறு, இலக்கியம் மற்றும் கலாச்சார ஆய்வுகள் ஆசிரியராகவும் மற்றும் வருகைதரும் பேராசிரியராகவும் இருந்துள்ளார். மஞ்சு ஹாவ்தோர்ண்டன் மற்றும் சார்லஸ் வாலஸ் மற்றும் கலாச்சார அமைச்சகத்தின் உதவித்தொகைகளைப் பெற்றுள்ளார்.

இவர் கலாச்சார அமைச்சகம் (1997–98) மற்றும் கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை, கைவினைப்பொருட்கள் மேம்பாட்டுக் கழகங்களின் வாரியம் ஆகியவற்றில் ஆலோசகராகப் பணியாற்றியுள்ளார். தற்போது 1927 இல் நிறுவப்பட்ட அகில இந்திய மகளிர் மாநாட்டில் பொறுப்பாளராகவும், லால் பகதூர் சாஸ்திரி நினைவு அறக்கட்டளையின் அறங்காவலராகவும் உள்ளார். மஞ்சு பல்வேறு அரசு சாரா நிறுவனக் குழுக்களிலும் பணியாற்றியுள்ளார்.

மஞ்சு காக் வளர்ச்சிப் பிரச்சினைகள் மற்றும் பெண்கள் அமைப்புகளில் ஈடுபட்டுள்ள ஒரு தன்னார்வலராகவும் இருந்துள்ளார்.

### எழுத்துக்கள்
மஞ்சு காக்கின் புனைகதைகள், கட்டுரைகள், விமர்சன மதிப்புரைகள் மற்றும் கட்டுரைகள் 1990 முதல் இந்தியாவிலும் வெளிநாட்டிலும் செய்தித்தாள்கள், பத்திரிகைகள், தொகுப்புகள் மற்றும் பத்திரிகைகளில் வெளிவந்துள்ளன. இவற்றில் *[[தி இந்து]]*, *வுமன்ஸ் பிரஸ்*, *[[தி டைம்ஸ் ஆஃப் இந்தியா]]*, *தி வெஸ்ட்வியூ பிரஸ்*, *கதா பிரைஸ் ஸ்டோரிஸ்*, *காளி ஃபார் வுமண்*, *மெயில் டுடே*, *டொராண்டோ ரிவியூ*, *ஹாங்காங் ஸ்டாண்டர்ட்*, *ஆர்ட்ஸ் ஆஃப் ஆசியா*, *லிட்டில் மேகசின்* மற்றும் *கனடிய பெண்ணிய ஆய்வுகள் இதழ்* ஆகியவை அடங்கும்.

### ஆவணப்படம்
இந்தியாவின் உத்தராகண்டம் முதல் மேற்கு திபெத் வரையிலான முந்தைய உப்பு வழிகளைப் பற்றிய *தே ஹூ வால்க்டு மௌன்டைன்ஸ்* (2001) என்ற ஆவணப்படத்தையும் இவர் இயக்கியுள்ளார்.

ஒரு ஓவியராக, மஞ்சு காக் *"ராணிக்கேத் ஸ்டேட் ஆஃப் மைண்ட்"* (2016) என்ற தலைப்பில் ஒரு நிகழ்ச்சியை நடத்தினார். இவரது சில கலைப் படைப்புகள் இந்தியா மற்றும் ஆங்காங்கில் உள்ள தனியார் மற்றும் பொது சேகரிப்புகளில் உள்ளன.

## மேற்கோள்கள்

பகுப்பு:இந்திய ஆங்கில எழுத்தாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
மோகன்பூர்

**மோகன்பூர்** (*Mohanpur, Tripura*) வடகிழக்கு இந்தியாவின் திரிபுராவில் உள்ள ஒரு நகராட்சி மன்றமாகும். இது மாநிலத்தின் 10வது பெரிய நகரமாகவும், மேற்கு திரிபுரா மாவட்டத்தின் துணைப்பிரிவாகவும் அமைந்துள்ளது.

மோகன்பூர் துணைப்பிரிவில் மொத்தம் 30 கிராம பஞ்சாயத்துகள் உள்ளன, இவற்றில் அனங்நகர் அதிக மக்கள்தொகை கொண்டது கிராமம் ஆகும். அதைத் தொடர்ந்து விஜய்நகர், பிரம்மகுண்டா, தேபேந்திரநகர் ஆகியவை உள்ளன.

## மக்கள்தொகை
2011 மக்கள் தொகை கணக்கெடுப்பு தரவுகளின்படி, மோகன்பூரின் மொத்த மக்கள் தொகை 16,363 ஆக இருந்தது. இதில் ஆண்கள் எண்ணிக்கை 8,434 மற்றும் பெண்கள் எண்ணிக்கை 7,929 ஆவார்கள். பெரும்பாலான மக்கள் தொகை நகர்ப்புறங்களில் 11,325 பேர் உள்ளனர், அதே போல், 5,050 க்கும் மேற்பட்டோர் கிராமப்புறங்களைச் சேர்ந்தவர்கள் ஆவார்கள். மோகன்பூரின் சராசரி கல்வியறிவு விகிதம் 80.43% ஆகும், இது தேசிய சராசரியான 59.5% ஐ விட அதிகம். ஆண்களின் கல்வியறிவு விகிதம் 83.53% மற்றும் பெண்களின் கல்வியறிவு விகிதம் 77.13% ஆகும்.

## காடு
மோகன்பூரின் துணைப்பிரிவில் மொத்தம் 73.869 கிமீ2 (வன) காட்டு நிலமாக அமைந்துள்ளது, இதில் 73.869 கிமீ2 பாதுகாக்கப்பட்ட காடு ஆகும்.

## போக்குவரத்து
மோகன்பூர் நகரத்தின் முக்கிய போக்குவரத்து அமைப்பு சாலைகளையே சார்ந்துள்ளது. மோகன்பூர் சாலை மற்றும் அசாம் அகர்தலா சாலை ஆகியவை முக்கிய சாலைகள் ஆகும். இந்த நகரத்தில் எந்த ரயில் நிலையங்களும் இதுவரை இல்லை. அருகிலுள்ள ரயில் நிலையம் ஜோகேந்திரநகரில் அமைந்துள்ளது. தலைநகர் அகர்தலாவிலிருந்து இந்த நகரம் சுமார் 23 கி.மீ தூரம் கொண்டதாகும்.

## கல்வி நிலையங்கள்

**பள்ளிகள்**

மோகன்பூர் பன்னிரண்டாம் வகுப்பு பள்ளி

மோகன்பூர் பெண்கள் 'ஹெச்.எஸ். பள்ளி

தாராபுரா உயர்நிலைப்பள்ளி

மோகன்பூர் தேயிலை தோட்டம் ஜே.பி. பள்ளி

காந்திகிராம் எச்.எஸ். பள்ளி

**கல்லூரிகள்**

சுவாமி விவேகானந்தா மகா வித்யாலயா

## மேற்கோள்கள்
இல. இராஜ்குமார்

**இல. இராஜ்குமார்** (*La. Rajkumar*) தமிழகத் திரைப்படத்துறையில் பணிபுரியும் இயக்குனரும், திரைக்கதை ஆசிரியரும் பாடலாசிரியரும் ஆவார். இவர் 2018-ல் வெளியான அண்ணனுக்கு ஜே திரைப்படத்தையும், 2022-ல் ஆஹா என்ற மேலதிக ஊடக சேவை தளத்தில்  வெளியான *பேட்டைக்காளி* வலைத் தொடரையும் எழுதி இயக்கியிருந்தார்.

## ஆரம்பகால வாழ்க்கை
இல. இராஜ்குமார், தமிழ்நாட்டின் சென்னையில் பிறந்தவர். இவர் சென்னைப் பல்கலைக்கழகத்தில் இதழியல் துறையில் முதுகலை பட்டப்படிப்பு முடித்தார். ஆரம்ப காலத்தில் திரைப்படங்களுக்கு பாடலாசிரியராக தனது திரைப்பட வாழ்க்கையைத் தொடங்கினார். *சிவி*, *தம்பிக்கு இந்த ஊரு*, காக்கா முட்டை, *உதயம் என்.எச்4, மற்றும் மலையாளத் திரைப்படமான *சிட்டி ஆஃப் காட்* ஆகியவற்றிற்கு பாடல்கள் எழுதியுள்ளார். உதயம் என்.எச்4 படத்தில் “மாலை பொன் மாலை” பாடலை எழுதியுள்ளார். காக்கா முட்டை படத்தில் “காக்கா முட்டை” என்ற பாடலை எழுதியுள்ளார். அண்ணனுக்கு ஜே திரைப்படத்தில் “மெர்சல் இல்லை” பாடலை எழுதியுள்ளார். மேலும், பேட்டைக்காளி வலைத்தொடரில் ஒரு பாடலை எழுதியுள்ளார். 2023 ஜனவரியில், நக்கீரன் இதழில் பேட்டைக்காளி தொடர்பான அனுபவங்களை ‘திமில்’ என்ற தலைப்பில் வாரம் இருமுறை எழுதியுள்ளார்.

## தொழில்
இல. இராஜ்குமார் தனது இயக்குனர் பயணத்தை கலைஞர் தொலைக்காட்சியின் நாளைய இயக்குனர் பருவம் 2 என்ற உண்மைநிலை நிகழ்ச்சியில் பங்கேற்றார். அதில் இவர் குறும்படங்களுக்காக சிறந்த இயக்குநர் விருதைப் பெற்றார். பின்னர், இயக்குனர் வெற்றிமாறனிடம் உதவி இயக்குனராகப் பயிற்சி பெற்றார்.

### அண்ணனுக்கு ஜே
2018-ல், வெற்றிமாறனின் தயாரிப்பில் அண்ணனுக்கு ஜே திரைப்படத்தை இயக்கினார். இப்படத்தில் அட்டகத்தி தினேஷ், மகிமா நம்பியார், ராதாரவி ஆகியோர் நடித்தனர். கிராமிய வாழ்வியல் மற்றும் உள்ளூர் அரசியலை நகைச்சுவையுடன் சித்தரிக்கும் இப்படம், தி டைம்ஸ் ஆஃப் இந்தியாவில் 3.5/5 மதிப்பீடு பெற்றது. இப்படத்தில் “மெர்சல் இல்லை” பாடலை இவர் எழுதியுள்ளார்.

### பேட்டைக்காளி
2022-ல், இல. இராஜ்குமார் *பேட்டைக்காளி* என்ற வலைத் தொடரை எழுதி இயக்கினார், இது ஆஹா என்ற மேலதிக ஊடக சேவைத் தளத்தில் வெளியானது. ஜல்லிக்கட்டு கலாச்சாரத்தை மையப்படுத்திய இத்தொடரில் கிஷோர், கலையரசன், வேல ராமமூர்த்தி, ஆண்டனி, மற்றும் ஷீலா ராஜ்குமார் ஆகியோர் நடித்திருந்தனர். இசையமைப்பாளர் சந்தோஷ் நாராயணன் இசையமைத்திருந்தார். இவர் பல ஆண்டுகள் ஜல்லிக்கட்டு நிகழ்வுகளில் பயணித்து, திருச்சியில் மாடு பிடி வீரர்களுடன் கள ஆய்வு செய்து இத்தொடரை உருவாக்கினார். இது வெற்றிமாறனின் தயாரிப்பில், இல. இராஜ்குமாரின் முத்தமிழ் கலைக்கூடம் தயாரிப்பு நிறுவனத்தின் இணை தயாரிப்பில் வெளியானது. இத்தொடரில் ஒரு பாடலை இவர் எழுதியுள்ளார். 2023-ல், *பேட்டைக்காளி*, சிறந்த வலைத்தொடராகத் தேர்ந்தெடுக்கப்பட்டு ஏவி சினிமா விருது வழங்கப்பட்டது.

## நூல்கள்
* **திமில்** — திரைப்பட அனுபவம் மற்றும் ஆராய்ச்சி கட்டுரைத் தொகுப்பு, நக்கீரன் பதிப்பகம், 2026.

## மேற்கோள்கள்

## வெளி இணைப்புகள்
* பேட்டை காளி - ஆஹா OTT தளம்
* La. Rajkumar - IMDb

பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:வாழும் மக்கள்
அதுல் சென்

**அதுல் சென்** (*Atul Sen*) இந்தியாவில் ஆங்கிலேயர் ஆட்சிக்கு எதிராகப் போராடிய ஒரு வங்காள இந்திய சுதந்திர இயக்க புரட்சிகர ஆர்வலர் ஆவார். இவர் பெரும்பாலும் சாம்பு மற்றும் குட்டி என்ற மாற்றுப்பெயர்களைப் பயன்படுத்தினார். 

## ஆரம்பகால வாழ்க்கை
அதுல் சென் பிரித்தானிய இந்தியாவின் குல்னா மாவட்டத்தில் உள்ள சேனாகட்டி கிராமத்தில் பிறந்தார். இவரது தந்தையின் பெயர் அசுவினி குமார் சென் என்பதாகும். மாணவராக இருந்தபோதே அதுல் சென் புரட்சிகரக் கட்சியில் சேர்ந்தார். மாணவராக இருந்தபோது, ​​கிராமத்தின் பிரபல புரட்சியாளர்களான இரசிக்லால் தாசு, அனுச்சாசரண் சென், இரதிகாந்த தத் மற்றும் கிரண் சந்திர முகர்ச்சி ஆகியோருடன் தொடர்பு கொண்டு புரட்சிப் பாதையில் செயல்பட்டார்.

## புரட்சி நடவடிக்கைகள்
இயாதவ்பூர் பொறியியல் கல்லூரியில் படிக்கும் போது, இயூகந்தர் கட்சியின் தீவிர உறுப்பினராக அதுல் சென் இருந்தார். சுதந்திர இயக்கத்தின் போது, ​​சுடேட்சுமேன் பத்திரிகை புரட்சியாளர்களுக்கு எதிராக பிரச்சாரம் செய்து கொண்டிருந்தது. புரட்சியாளர்கள் பதிலடி கொடுக்கவும் தடுக்கவும் செய்தித்தாளின் ஆசிரியரான வாட்சனைக் கொல்ல முடிவு செய்தனர். 1932 ஆம் ஆண்டு ஆகத்து மாதம் 5 ஆம் தேதியன்று , இவர் சர் ஆல்ஃபிரட் வாட்சனைச் சுட்டார். ஆனால் வாட்சனைக் கொல்லத் தவறிவிட்டார்.  உடனடியாக கைது செய்யப்பட்டார்.  இதனால் பொட்டாசியம் சயனைடை உட்கொண்டு தற்கொலை செய்து கொண்டார்.

## மேற்கோள்கள்

பகுப்பு:1932 இறப்புகள்
பகுப்பு:இந்தியத் தேசியவாதம்
பகுப்பு:இந்தியப் புரட்சியாளர்கள்
புரூசு சூச்சு

**புரூசு வின்சென்ட் சூச்சு** (*Bruce Vincent Suche*) ஆத்திரேலிய நாட்டைச் சேர்ந்த ஒரு துடுப்பாட்ட வீரராவார்.  1907 ஆம் ஆண்டு இவர் பிறந்தார். 1931 மற்றும் 1933 ஆம் ஆண்டுகளுக்கு இடையில் குயின்சுலாந்து அணிக்காக இரண்டு முதல் தர போட்டிகளில் விளையாடினார். டவுன்சுவில்லு நகர அணிக்காகவும் இவர் விளையாடினார். 1933 ஆம் ஆண்டில் சயனைடை உட்கொண்டு தற்கொலை செய்து கொண்டார்.

## மேற்கோள்கள்

## வெளி இணைப்புகள்
* 
*"Bruce Suche has Tragic Death", The Daily Standard, Brisbane, 18 April 1933, p 6
*"Wrote Final Message Then Died in Agony", Truth, Brisbane, 23 April 1933, p 19
*"Found Dead: Noted Cricketer", The Brisbane Courier, 18 April 1933, p 9
*"Suche Scores a Century at Townsville", The Brisbane Courier, 17 January 1933, p 7
*"Suche in Form", Townsville Daily Bulletin, 7 November 1932, p 9

பகுப்பு:1907 பிறப்புகள்
பகுப்பு:1933 இறப்புகள்
பகுப்பு:ஆத்திரேலியர்கள்
பகுப்பு:குயின்ஸ்லாந்து
பகுப்பு:ஆத்திரேலிய விளையாட்டு வீரர்கள்
திறன்பேசி ஒளிப்படவியல்

**திறன்பேசி ஒளிப்படவியல்** *(Smartphone Photography)* என்பது,  இடம்பெயர் அலைப்பேசி சாதனத்தைப் பயன்படுத்தி அழகான ஒளிப்படங்களை எடுப்பதில் கவனம் செலுத்துகிறது. தற்போதுள்ள  எந்த திறன்பேசி ஒளிப்படக்கருவியையும் பயன்படுத்தி  ஒளிப்படங்களை எடுக்க முடியும்.  மேலும் திறன்பேசியில் ஒளி,  ஒளிப்படத்தின் மூலம் சொல்ல முயற்சிக்கும் கதை மற்றும் ஒளிப்பட திருத்தம் போன்ற முக்கியமான கூறுகளைப் பற்றி அறிந்துகொள்வதன் மூலம் சிறந்த ஒளிப்படக் கலைஞராக மாறலாம்.

கடந்த சில ஆண்டுகளில், திறன்பேசி ஒளிப்படக் கலையில் ஏற்பட்ட முன்னேற்றங்கள் மிகப்பெரியவை, இன்று சந்தையில் உள்ள சக்திவாய்ந்த திறன்பேசிகளான கூகிள் பிக்சல் 2, ஐபோன் எக்ஸ் மற்றும் சாம்சங் கேலக்ஸி எஸ்9 போன்றவைகள் உச்சக்கட்டத்தை அடைந்துள்ளன. சாம்சங் எஸ்7 எட்ஜ், அழகாகத் தோற்றமளிக்கும் ஒளிப்படங்களை எடுக்க முடியும் என கூறப்படுகிறது, மேலும் குறைந்த வெளிச்சத்திலும் கூட சிறப்பாகச் செயல்படுவதாகவும், மேலும் இந்த வகை ஒரு திறன்மிக்க  ஒளிப்படக்கருவியாக இருப்பதாக அறியப்படுகிறது.

## இவற்றையும் காண்க
* திறன்பேசி
* செல்லிடத் தொலைபேசி

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
மக்ரங் பலூச்

**மக்ரங் பலூச்சி** (*Mahrang Baloch*) (பிறப்பு: 3 பிப்ரவரி 1993), பாகிஸ்தான் நாட்டின்  பலூச்சி மக்களின்  மனித உரிமைகளுக்காகப் போராடும் மருத்துவர் ஆவார். இவர் பாகிஸ்தான் காவல்துறை மற்றும் துணை-இராணுவப் படையினர் பலூச்சி இளைஞர்களை விசாரணை செய்தல் என்ற பெயரில் அழைத்துச் சென்று, கொடுமைப்படுத்தி நீதிக்கு மாறாக இறக்கக் காரணமாவதை எதிர்த்து உரிமைக் குரல் கொடுப்பவர். இவர் பலூச் ஒற்றுமைக் குழுவின் (BYC) தலைமைப் பதவியில் உள்ளார். பாகிஸ்தான் காவல்படையினரின் மனித உரிமைகள் மீறல்களுக்கு எதிராக, பலூசிஸ்தானை ஒன்றிணைப்பதை நோக்கமாக கொண்ட  குவாதரில் நடைபெற்ற மாநாட்டில் 28 சூலை 2024 அன்று கலந்து கொண்டு உரையாற்றினார்.

பலூசிஸ்தானில் நடைபெறும் மனித உரிமை மீறல்களை எதிர்த்து, பலூச்சி மகளிர் அணி மற்றும் இளைஞர் அணியினர் கொண்ட  பலூச் ஒற்றுமைக் குழுவினர் பலூசிஸ்தானின் துர்பத் நகரத்திலிருந்து, இஸ்லாமாபாத்தை நோக்கி  1,600 கிலோமீட்டர் நீளத்திற்கு  கால்நடையாக புறப்பட்ட நடைபயணத்தில் *மக்ரெங் பலூச்சி* தலைமை வகித்தார். இஸ்லாமாபாத்தில் பலூச் ஒற்றுமைக் குழுவினரை காவல்துறையினர் தடுப்புக் காவலில் வைத்தனர். பின்னர் சில போராட்டக்காரர்கள் பிணையில் விடுவிக்கப்பட்டனர். இருப்பினும் நீண்ட நடை பயண போராட்டத்தில் கலந்து கொண்ட பலர் காணமல் ஆக்கப்பட்டனர்.

அக்டோர் 2024ல் டைம் வார இதழில்,  வளர்ந்து வரும் செல்வாக்கு மிக்க 100  தலைவர்களில் ஒருவராக *மக்ரெங் பலூச்சி*யை அறிவித்தது. இவர் டைம்ஸ் இதழ் நிகழ்ச்சிக்காக நியுயோர்க் நகரத்திற்கு செல்ல ஜின்னா பன்னாட்டு வானூர்தி நிலையம் சென்ற போது, பாகிஸ்தான் காவல்துறையினரால் கைது செய்யப்பட்டு, கடத்திச் செல்லப்பட்டு, பின்னர் விடுவிக்கப்பட்டார்.

22 மார்ச் 2025 அன்று குவெட்டா நகரத்தில் நடைபெற்ற மனித உரிமை மீறல் எதிர்ப்புப் போராட்டத்தில் கலந்து கொண்ட மக்ரெங் பலூச்சை காவல்துறையினர் கைது செய்து சிறையில் அடைத்தனர்.
## இதனையும் காண்க
* பலூச்சி மொழி
* பலுசிஸ்தான் வரலாறு
* பலூசிஸ்தான் பல்கலைக்கழகம்
* பலூசிஸ்தான் விடுதலை முன்னணி
* பலுசிஸ்தான் விடுதலைப்படை
## மேற்கோள்கள்

பகுப்பு:வாழும் மக்கள்
பகுப்பு:1990 பிறப்புகள்
பகுப்பு:மனித உரிமைச் செயற்பாட்டாளர்கள்
பகுப்பு:பலூச்சி மக்கள்
பகுப்பு:பலூசிஸ்தான் (பாகிஸ்தான்)
மும்பைத் துடுப்பாட்ட அணி

**[[மும்பை|மும்பைத்]] [[துடுப்பாட்டம்|துடுப்பாட்ட]] அணி** என்பது இந்தியாவில் உள்நாட்டுத் துடுப்பாட்டப் போட்டிகளில் மும்பையை பிரதிநிதித்துவப்படுத்தும் ஒரு துடுப்பாட்ட அணியாகும். இது மும்பை துடுப்பாட்டச் சங்கத்தால் நிர்வகிக்கப்படுகிறது. இதன் சொந்த மைதானம் சர்ச் கேட்டில் உள்ள வான்கடே அரங்கம் ஆகும்.

இந்த அணி தனது சொந்த மைதானப் போட்டிகளை *பாந்த்ரா குர்லா காம்ப்ளக்ஸ்* மைதானம், பிராபோர்ன் மைதானத்திலும் விளையாடுகிறது. இந்த அணி மேற்கு மண்டலத்தின் கீழ் வருகிறது. இது முன்னர் **பம்பாய் கிரிக்கெட் அணி** என்று அழைக்கப்பட்டது, ஆனால் நகரத்தின் பெயரானது பம்பாயிலிருந்து மும்பை என மறுபெயரிடப்பட்டபோது இதன் பெயரும் மாறியது. 

இந்தியாவின் முதன்மையான உள்நாட்டுத் துடுப்பாட்டத் தொடரான ரஞ்சிக் கோப்பைவரலாற்றில் அதிக முறை வாகைசூடிய அணியாகும் (42 முறை). 14 முறை (மற்றும் 1 பகிரப்பட்ட) இராணிக் கோப்பைகளையும் வென்றுள்ளது.

## வரலாறு
மும்பையில் பதிவு செய்யப்பட்ட முதல் துடுப்பாட்டப் போட்டி 1797 ஆம் ஆண்டில் இராணுவ XI மற்றும் ஒரு தீவு XI அணிகளுக்கிடையே நடந்தது. மும்பையின் செல்வந்த பார்சிகள் 1848 ஆம் ஆண்டில் குறுகிய காலத்திற்கான ஓரியண்ட் துடுப்பாட்டச் சங்கத்தை நிறுவினர். 1850 ஆம் ஆண்டில், தர்போதுவரை இருக்கும் *எங் சோராஸ்ட்ரியன் கிளப்* நிறுவப்பட்டது. 

## குறிப்புகள்

## மேற்கோள்கள்

பகுப்பு:இந்திய முதல் தரத் துடுப்பாட்ட அணிகள்
ஆயுஷ் மகாத்ரே

**ஆயுஷ் மகாத்ரே** (பிறப்பு: சூலை 16, 2007) ஓர் இந்திய முதல் தரத் துடுப்பாட்ட வீரர் ஆவார். இவர் இந்தியன் பிரீமியர் லீக்கில் சென்னை சூப்பர் கிங்ஸ் அணிக்காகவும் மும்பை அணிக்காக உள்ளூர்ப் போட்டிகளிலும் விளையாடுகிறார்.

## ஆரம்ப கால வாழ்க்கை
ஆயுஷ் மகாத்ரே 16 சூலை 2007 இல் இந்தியாவின் மகாராட்டிராவில் உள்ள விராரில் பிறந்தார். மகாராஷ்டிராவின் விரார் நகரத்திலுள்ள நல்லசோபரா என்ற பகுதியைச் சேர்ந்தவர்.

## உள்ளூர்ப் போட்டிகள்
2024-25 இரானிக் கோப்பையில் மும்பை அணிக்காக தனது 17 ஆவது வயதில் முதல் தரப் போட்டியில் அறிமுகமானார். சில வாரங்களுக்குப் பிறகு, 2024–25 ரஞ்சிக் கோப்பையில் மகாராட்டிராவுக்கு எதிராக மும்பை அணிக்காக 176 ஓட்டங்கள் எடுத்து, தனது முதல் முதல் நூறு ஓட்டங்களை அடித்தார்.

பட்டியல் அ போட்டிகளில் இளம் வயதில் 150+ ஓட்டங்களை எடுத்த வீரர் எனும் சாதனையினைப் படைத்தார். யசஸ்வி ஜெய்ஸ்வாலின் முந்தைய சாதனையை முறியடித்தார்.

ஏப்ரல் 20, 2025 இல், மகாத்ரே சென்னை சூப்பர் கிங்ஸ் அணிக்காக ஐபிஎல்லில் அறிமுகமானார். 3வது வீரராகக் களமிறங்கியவர், 15 பந்துகளில் 32 ஓட்டங்கள் எடுத்தார். 17 ஆண்டுகள் மற்றும் 278 நாட்களில், ஐபிஎல் போட்டியில் விளையாடிய 7வது இளைய வீரர் இவராவார்.

## மேற்கோள்கள்


## வெளி இணைப்புகள்

* 

பகுப்பு:இந்தியத் துடுப்பாட்டக்காரர்கள்
பகுப்பு:2007 பிறப்புகள்
பகுப்பு:வாழும் மக்கள்
பகுப்பு:மும்பைத் துடுப்பாட்டக்காரர்கள்
தேசிய நெடுஞ்சாலை 160ஆ (இந்தியா)

**தேசிய நெடுஞ்சாலை 160ஆ** (*National Highway 160B (India)*)  பொதுவாக தே. நெ. 160ஆ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 60-இன் கிளைச்சாலைஆகும். தே. நெ. 160ஆ இந்தியாவின் மகாராட்டிரா மாநிலத்தில் செல்கிறது.

## வழித்தடம்
தே. நெ. 160ஆ மகாராட்டிர மாநிலத்தில் உள்ள ஜாகடே ஃபாட்டா, கோபர்காவ் ஆகிய நகரங்களை இணைக்கிறது.

## சந்திப்புகள்

:  ஜாகடே ஃபாட்டா அருகே  முனையம்
:  கோபர்கான் அருகே முனையம்

## மேலும் காண்க

* இந்திய தேசிய நெடுஞ்சாலை ஆணையம்

## மேற்கோள்கள்

## வெளி இணைப்புகள்

* திறந்தவெளி தெரு வரைபடத்தில் தே. நெ. 160ஆ

பகுப்பு:இந்திய தேசிய நெடுஞ்சாலைகள்
இரமணிதரன் கந்தையா

**இரமணிதரன் கந்தையா** (*Ramanitharan Kandiah*) ஒரு குறிப்பிடத்தக்க ஈழத்து எழுத்தாளர் ஆவார். ஒகையோ மாநிலத்திலுள்ள சென்ட்ரல் ஸ்டேட் பல்கலைக்கழகத்தில் சுற்றுச்சூழல் பொறியியல் துறைப் பேராசிரியராகப் பணியாற்றி வரும் இவர் அமெரிக்க சுற்றுச்சூழல் பொறியியலாளர்கள் மற்றும் அறிவியலாளர்கள் கழகத்தின் (AAEES) சுற்றுச்சூழல் பொறியியல் மற்றும் அறிவியற் துறையில் சிறந்த கல்வியாளருக்கான  விருதினைப் பெற்றுள்ளார்.

## கல்வி
இரமணிதரன் இலங்கையில் உள்ள திருகோணமலையைச் சேர்ந்தவர். இலங்கையின் பேராதனைப் பல்கலைக்கழகத்தில் குடிசார்ப் பொறியியற் துறையில் இளமானிப் பட்டம் பெற்றவர்.  சீனாவிலுள்ள கோகாய் பல்கலைக்கழகத்தில் நீர்வள மற்றும் சுற்றுச்சூழல் பொறியியற் துறையில் முதுகலைப்பட்டம் பெற்றவர். லூசியானா துலேன் பல்கலைக்கழகத்தில் குடிசார்ப் பொறியியலில் முனைவர் பட்டம் பெற்றவர்.

## வெளிவந்த நூல்கள்
* *Introduction to Water Resources* (இணைந்து எழுதியவர்கள்: Sam L. Laki, Krishnakumar V. Nedunuri - ISBN-13: 978-1524949082)

## மேற்கோள்கள்

## வெளி இணைப்புகள்
* ASCE honors Kandiah as new fellow
* Central State’s Department of Water Resources Management chairperson named fellow by ASCE Board of Direction
* Central State professor one of only 800 worldwide to receive prestigious designation

பகுப்பு:ஈழத்து எழுத்தாளர்கள்
பகுப்பு:ஈழத்து ஓவியர்கள்
பகுப்பு:புகைப்படக் கலைஞர்கள்
பகுப்பு:அமெரிக்கத் தமிழ் எழுத்தாளர்கள்
பகுப்பு:பேராதனைப் பல்கலைக்கழக பழைய மாணவர்கள்
பகுப்பு:அமெரிக்க இலங்கைத் தமிழ் வம்சாவளி மக்கள்
தெமாகமைட்டு

**தெமாகமைட்டு** (*Temagamite*) என்பது  Pd3HgTe3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

மோவின் கடினத்தன்மை அளவுகோலில் 2 1⁄2 என்ற கடினத்தன்மை கொண்ட ஒரு பிரகாசமான வெள்ளை நிற பலேடியம் பாதரச தெலூரைடு கனிமமாக வகைப்படுத்தப்படுகிறது. 1973 ஆம் ஆண்டு தெமாகமி ஏரியிலுள்ள தெமாகமி தீவின் தெமாகமி சுரங்கத்தில் தெமாகமைட்டு கனிமம் கண்டுபிடிக்கப்பட்டது.  மேலும் இக்கனிமம் கனடா நாட்டின் தெமாகமி கிரீன்சுடோன் பட்டைபகுதியிலுள்ள ஓர் அரிய கனிமத்தைக் குறிக்கிறது.

பன்னாட்டு கனிமவியல் சங்கம் தெமாகமைட்டு கனிமத்தை Tem என்ற குறியீட்டால் அடையாளப்படுத்துகிறது.

தெமாகமைட்டு கனிமம் தெமாகாமியில் உள்ள பாரிய சால்கோபைரைட்டுக்குள் நுண்ணிய சேர்க்கைகளாகவும், மற்ற அரிய தெலூரைடுகளான மெரென்சுகியைட்டு, சுடுட்சைட்டு, எசைட்டு மற்றும் பெயரிடப்படாத Pd-Hg-Ag தெலூரைடு ஆகியவற்றுடன் இணைந்தும் தோன்றுகிறது.  கண்டுபிடிக்கப்பட்ட இடத்திற்கு கூடுதலாக, மொண்டானாவில் உள்ள சுடில்வாட்டர் இக்னியசு வளாகம் மற்றும் வயோமிங்கின் மெடிசின் போ மலைகளில் உள்ள நியூ ராம்ப்ளர் செப்பு-நிக்கல் சுரங்கத்திலும் கிடைப்பதாகப் பதிவாகியுள்ளது.

## மேற்கோள்கள்

பகுப்பு:தெலூரைடு கனிமங்கள்
பகுப்பு:பலேடியம் கனிமங்கள்
பகுப்பு:பாதரசக் கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:கனிமங்கள்
மோசெல்லாண்ட்சுபெர்கைட்டு

**மோசெல்லாண்ட்சுபெர்கைட்டு** (*Moschellandsbergite*) என்பது  Ag2Hg3
என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பன்னாட்டு கனிமவியல் சங்கம் மோசெல்லாண்ட்சுபெர்கைட்டு கனிமத்தை Mlb என்ற குறியீட்டால் அடையாளப்படுத்துகிறது.

பாதரசத்தின் வெள்ளி-வெள்ளை பாதரசமும் வெள்ளியும் சேர்ந்து உருவான  ஓர் அரிய சமநீள  கனிமமாக வகைப்படுத்தப்படுகிறது. 

முதன்முதலில் 1938 ஆம் ஆண்டில் கண்டுபிடிக்கப்பட்டு விவரிக்கப்பட்டது. செருமனியின் ரைன்லேண்ட்-பாலடினேட்டின் ஓபர்மோசலுக்கு அருகிலுள்ள மோசெல்லாண்ட்சுபெர்கு மலையின் நினைவாக மோசெல்லாண்ட்சுபெர்கைட்டு எனப் பெயரிடப்பட்டது. மெட்டாசின்னாபார், சின்னாபார், பாதரச வெள்ளி, டெட்ராகீட்ரைட்டு-டென்னாண்டைட்டு, பைரைட்டு, சுபாலரைட்டு மற்றும் சால்கோபைரைட்டு ஆகியவற்றுடன் இணைந்து தோன்றும் குறைந்த வெப்பநிலை நீர் வெப்ப கனிமமாகக் கருதப்படுகிறது.
## மேற்கோள்கள்

பகுப்பு:பாதரசக் கனிமங்கள்
பகுப்பு:வெள்ளி கனிமங்கள்
பகுப்பு:கனிமங்கள்
பகுப்பு:கனசதுரக் கனிமங்கள்
பகுப்பு:தாயகத் தனிமக் கனிமங்கள்
சோன்பத்ரா படுகொலை

**சோன்பத்ரா படுகொலை** (*Sonbhadra massacre*) இந்திய மாநிலமான உத்தரப் பிரதேசத்தில் உள்ள சோன்பத்ரா மாவட்டத்தில் உள்ள உப்பா கிராமத்தில் 2019 ஆம் ஆண்டு சூலை மாதம் 17 ஆம் தேதியன்று நிகழ்ந்தது. இப்படுகொலை சம்பவத்தில் பதினொரு பேர் கொல்லப்பட்டனர். ஆதிக்கம் செலுத்தும் குச்சார் சமூகத்தைச் சேர்ந்த கிராமத் தலைவர் யாக்யாதத்து உரிமை கோரிய நிலத்தை காலி செய்ய கோண்டு பழங்குடியினர் மறுத்துவிட்டனர். தங்கள் நிலத்தை கைப்பற்ற அவர் மேற்கொண்ட முயற்சிகளுக்கு இவர்கள் எதிர்ப்பு தெரிவித்ததால், யாக்யாதத்து குண்டர்களைக் கொண்டு வந்து கோண்டுகள் மீது துப்பாக்கிச் சூடு நடத்தினார். அடுத்த நாள், உத்தரபிரதேசத்தின் பட்டியல் சாதிகள் மற்றும் பட்டியல் பழங்குடியினர் ஆணையம் குற்றம் சாட்டப்பட்டவர்களுக்கு எதிராக குண்டர் சட்டத்தை அமல்படுத்த மாநில அரசைக் கேட்டுக்கொண்டது. இந்த சம்பவம் சாதி அடிப்படையிலான கொலைகளின் எடுத்துக்காட்டாக தேசிய சீற்றத்தை விரைவாகப் பெற்றது. மேலும் மாநிலத்தில் யோகி ஆதித்யநாத்து தலைமையிலான பாரதிய சனதா கட்சி அரசாங்கத்தின் "காட்டு இராச்சியம்" வகை அரசாட்சிக்கு எடுத்துக்காட்டாக எதிர்க்கட்சிகளால் எடுத்துக் கொள்ளப்பட்டது.

## பின்னணி
படுகொலையின் மையத்தில் உள்ள நிலப் பிரச்சினை பல தசாப்தங்களுக்கு, கிட்டத்தட்ட சுதந்திரம் பெற்ற காலத்திற்கு முந்தையதாகும்.  இந்த காலகட்டத்தில், வட இந்தியாவின் பெரும்பகுதியைப் போலவே, பழங்குடி நிலங்களும் திருடப்பட்டு தொண்டு நிறுவனங்களுக்கு மாற்றப்பட்டன. உப்பாவில், இந்த அறக்கட்டளை ஆதிகாரி சகாரி சமிதி, 1955 ஆம் ஆண்டில் நிலத்தை கையகப்படுத்தியது, இறுதியில் அது பிரபாத் குமார் மிசுரா என்ற இந்திய ஆட்சிப் பணி அதிகாரியின் கட்டுப்பாட்டின் கீழ் வந்தது. இந்த நிலம் 2017 ஆம் ஆண்டில் யாக்யாதத்துக்கு விற்கப்பட்டது.

## மேற்கோள்கள்

பகுப்பு:இந்தியாவில் படுகொலைகள்
பகுப்பு:உத்தரப் பிரதேசம்
பகுப்பு:2019 நிகழ்வுகள்
மக்களின் குரல் கட்சி

**மக்களின் குரல் கட்சி (மேகாலயா)** (*Voice of the People Party (Meghalaya)*) என்பது இந்திய மாநிலமான மேகாலயாவில் நவம்பர் 2021-இல் நிறுவப்பட்ட ஓர் அரசியல் கட்சியாகும்.  இக்கட்சி 2023 மேகாலயா சட்டப்பேரவைத் தேர்தலில் 18 தொகுதிகளில் போட்டியிட்டு 4 இடங்களை வென்றது.

## தேர்தல் செயல்பாடு

## நாடாளுமன்ற உறுப்பினர்கள்

## மேற்கோள்கள்
கம்லா நகர்

**கம்லா நகர்** (*Kamla Nagar, Agra*) இந்தியாவின் உத்தரப் பிரதேச மாநிலத்தில் உள்ள ஆக்ரா நகரில் உள்ள ஒரு பகுதியாகும். இப்பகுதி 282004 என்ற அஞ்சல் குறியீட்டு எண்ணைக் கொண்டுள்ளது. இக்காலணி ஓர் அங்கீகரிக்கப்பட்ட காலனியாகும்.
  இந்தியாவின் முதல் பிரதம மந்திரி சவகர்லால் நேருவின் மனைவியும், சுதந்திரப் போராட்ட வீரருமான கமலா நேருவின் பெயரால் கம்லா நகர் எனப் பெயரிடப்பட்டது. கம்லா நகர் என்பது இந்தியாவின் வடக்கு ஆக்ராவில் உள்ள ஒரு குடியிருப்பு மற்றும் வணிகப் பகுதியாகும். இது ஆக்ராவின் முக்கிய ஆடம்பரமான காலனிகளில் ஒன்றாகும். பொருள்கள் வாங்கவும் உணவு சாப்பிடுவதற்கும் ஏற்ற பகுதியாகும். 

## முக்கிய அரசியல்வாதிகள்
ஆக்ராவின் முன்னாள் நகரத்தந்தை  நவீன் செயின், கம்லா நகரில் வசிக்கிறார். கம்லா நகர் ஆக்ரா வடக்கு சட்டமன்றத் தொகுதியின் கீழ் வருகிறது. தற்போதைய கம்லா நகரின் சட்டமன்ற உறுப்பினர்  பாரதிய சனதா கட்சியைச் சேர்ந்த புருசோத்தம் கண்டேல்வால் ஆவார்.  நாடாளுமன்ற உறுப்பினர் எசு.பி. சிங் பாகேல் - நரேந்திரசிங் மோடி அமைச்சரவையில் அமைச்சராக உள்ளார்.

## கோட்டம்
கம்லா நகர்  ஏ, பி, சி, டி, ஈ, எப் என்ற 6 தொகுதிகளாகவும் மற்றும் தேச்சுநகர், நடராச்சுபுரம், கர்மயோகி என்கிளேவ் போன்ற முக்கிய பகுதிகளாகவும் பிரிக்கப்பட்டுள்ளது. ஏ, பி, சி தொகுதிகள் ஆக்ரா நகராட்சி வார்டு 81 இல் அடங்கியுள்ளன. டி, ஈ, எப் தொகுதிகள் வார்டு 93 இல் உள்ளடங்கியுள்ளன.

பால்கேசுவர் கோயில், சிறீ ராம் கோயில், தௌச்சி மிசுத்தன் பந்தர், அச்சந்தா இனிப்புகள், பிரிச்சுபோக் இனிப்புகள் ஆகியவை கம்லாநகரில் மக்களை ஈர்க்கும் பகுதிகளாகும். 

## கல்வி
புனித ஆண்ட்ரூசு மூத்தோர் மேல்நிலைப் பள்ளி, சுமீத் ராகுல் பள்ளி, சரசுவதி வித்யா மந்திர், எசு எசு கன்னிமடம் பள்ளி ஆகியவை இப்பகுதியில் அமைந்துள்ள நடுவண் இடைநிலைக் கல்வி வாரிய பள்ளிகளாகும்.

## போக்குவரத்து
பேருந்துகளும் மூன்று சக்கர வாகனங்களும் ஆக்ரா இராணுவ முகாம் , ஆக்ரா கோட்டை, இராசா கி மண்டி போன்ற முக்கிய இரயில் நிலையங்களுடன் இணைக்கப்படுகின்றன. தில்லி மற்றும் கான்பூர், இலக்னோ பகுதியிலிருந்து பேருந்துகள் வருவதற்கான முக்கிய அடையாளமாக நீர்வழிகள் உள்ளன.

## இயற்கை வாயு
ஆக்ராவில் உள்ள குழாய் இயற்கை வாயு கிடைக்கும் பகுதிகளில் கம்லா நகரும் ஒன்றாகும்.  இது கிரீன் கேசு நிறுவனத்தால் வழங்கப்படுகிறது.

## மேற்கோள்கள்

பகுப்பு:ஆக்ரா
பகுப்பு:ஆக்ரா மாவட்டம்
பகுப்பு:உத்தரப் பிரதேசப் புவியியல்
அரிங்கட்டா சட்டமன்றத் தொகுதி

**அரிங்கட்டா சட்டமன்றத் தொகுதி** (Haringhata Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. அரிங்கட்டா, பங்காவ் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
பிரோசு கான் கல்லறை

**பிரோசு கான் கல்லறை** (*Tomb of Firoz Khan*) இந்தியாவின் ஆக்ரா நகரத்தில் உள்ள ஒரு முகலாய கல்லறை ஆகும். இக்கல்லறை தேசிய முக்கியத்துவம் வாய்ந்த நினைவுச்சின்னமாக பட்டியலிடப்பட்டுள்ளது. 

## வரலாறு
சகாங்கீர் மற்றும் சாச்சகான் ஆட்சியின் போது பிரோசு கான் குவாச்சசாரா ஒரு பிரபுவாக இருந்தார்.  தனது வாழ்நாளில் தனக்கான கல்லறையைக் கட்டினார். 1647 ஆம் ஆண்டில் அவர் இறந்த பிறகு இங்கு அடக்கம் செய்யப்பட்டார்.

## விளக்கம்
பிரோசு கான் கல்லறை முற்றிலும் சிவப்பு மணற்கற்களால் கட்டப்பட்டுள்ளது. இது ஒரு எண்கோணத் திட்டத்தைக் கொண்டுள்ளது. கிழக்குப் பகுதியில் ஒரு நுழைவாயில் இணைக்கப்பட்டு, இரண்டு மாடி கட்டமைப்பாகக் கட்டப்பட்டுள்ளது. தரை தளம் உண்மையான கல்லறையைக் கொண்ட ஒரு துணைக் கதவாக செயல்படுகிறது.

கிழக்கு நுழைவாயில் ஒரு கம்பீரமான இரட்டை மாடி கட்டமைப்பாகும். பரந்த படிகள் நுழைவாயிலுக்கு அழைத்துச் செல்கின்றன. 

பிரோசு கான் கல்லறை ஒரு தோட்டத்தில் அமைக்கப்பட்டிருந்தது. அதன் கிழக்கு திசை நோக்கி ஒரு குளம் இருந்தது.

## மேற்கோள்கள்

பகுப்பு:ஆக்ரா
பகுப்பு:இந்தியாவில் உள்ள கல்லறைகள்
பார்வாரா கழிவுநீர் சுத்திகரிப்பு நிலையம்

**பார்வாரா கழிவுநீர் சுத்திகரிப்பு நிலையம்** (*Bharwara Sewage Treatment Plant*)  இந்தியாவின் இலக்னோ நகரிலுள்ள கோமதி நகர் பகுதியில் உள்ள பர்வாரா கிராமத்தில் அமைந்துள்ளது. கழிவுநீர் சுத்திகரிப்பு நிலையத்தின் செயல்பாடு 2011 ஆம் ஆண்டு சனவரி மாதம் 15 ஆம் தேதியன்று தொடங்கியது. பார்வாரா கழிவுநீர் சுத்திகரிப்பு நிலையத் திட்டத்திற்கு ₹360 கோடி ரூபாய் செலவு செய்யப்பட்டது.

பார்வாரா கழிவுநீர் சுத்திகரிப்பு நிலையத் திட்டம் 2010 ஆம் ஆண்டு சூலை மாதத்தில் அதன் திட்டமிடப்பட்ட திறனில் மூன்றில் ஒரு பங்கு செயல்படத் தொடங்கும் என்று ஆரம்பத்தில் தெரிவிக்கப்பட்டது. இந்த சுத்திகரிப்பு நிலையம் ஆசியாவின் மிகப்பெரிய கழிவுநீர் சுத்திகரிப்பு நிலையமாகக் குறிப்பிடப்பட்டுள்ளது. 2019 ஆம் ஆண்டு சனவரி மாதத்தில் ஆலை இதன் தேவைகளுக்காக சூரிய சக்தி உற்பத்தியைத் தொடங்கியது.  மேலும் உற்பத்தி செய்யப்படும் அதிகப்படியான மின்சாரத்தை உத்தரப் பிரதேச மின் நிறுவனத்திற்கு விற்பனை செய்யும் என்றும் தெரிவிக்கப்பட்டது.

இங்கு சுத்திகரிக்கப்படும் கழிவுநீரில் நுண்ணுயிர் எதிர்ப்பு பாக்டீரியாக்கள் இருப்பதாகக் கூறப்படுகிறது.
 
## மேற்கோள்கள்

பகுப்பு:ஆக்ரா
பகுப்பு:கழிவு மேலாண்மை
இலித்தியம் குளோரைடு

**இலித்தியம் குளோரைடு** (*Lithium chloride*) என்பது LiCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த உப்பு ஒரு பொதுவான அயனிச் சேர்மமாகும். இருப்பினும், இலித்தியம் நேர்மின் அயனியின் சிறிய அளவு மற்ற கார உலோகக் குளோரைடுகளுக்குக் காணப்படாத பண்புகளுக்கு  (முனைவுற்ற கரைப்பான்களில் அசாதாரணமான கரைதிறன் (g/100 mL நீர் 20°C இல்) மற்றும் அதன் நீர் உறிஞ்சும் திறன் சார்ந்த பண்புகள்) காரணமாக அமைகிறது.

## வேதியியல் பண்புகள்
இடது|thumb|280x280px|இலித்தியம் குளோரைடு சூடாக்கப்படும் போது உருவாகும் நிறம்.
மற்ற கார உலோக குளோரைடுகளைப் போலல்லாமல், இந்த உப்பு படிக ஐதரேட்டுகளை உருவாக்குகிறது. இந்த உப்பில் ஒற்றை, மூ மற்றும் ஐ பென்டாஐதரேட்டுகள் அறியப்படுகின்றன. ஐதரேட்டுகளை வெப்பப்படுத்துவதன் மூலம் நீரற்ற உப்பை மீண்டும் உருவாக்க முடியும். LiCl மோல் ஒன்றிற்கு நான்கு சமான அம்மோனியா வரை உறிஞ்சுகிறது. மற்ற எந்த அயனி குளோரைடையும் போலவே, இலித்தியம் குளோரைடு கரைசல்களும் குளோரைடு அயனிக்கான மூலமாக செயல்பட முடியும், எடுத்துக்காட்டாக, இச்சேர்மத்துடன் வெள்ளி நைட்ரேட்டைச் சேர்க்கும்போது ஒரு வீழ்படிவை உருவாக்குகிறது.

: LiCl + AgNO3 → AgCl + LiNO3

## தயாரிப்பு
இலித்தியம் கார்பனேட்டை ஹைட்ரோகுளோரிக் அமிலத்துடன் சேர்த்து வினைப்படுத்துவதன் மூலம் லித்தியம் குளோரைடு உற்பத்தி செய்யப்படுகிறது . இலித்திம் ஐதரேட்டை ஐதரசன் குளோரைடு வாயுவின் பாய்ச்சலின் ஊடே அனுப்பி வெப்பப்படுத்துவதன் மூலம் நீரற்ற இலித்தியம் குளோரைடானது உருவாக்கப்படுகிறது.

## பயன்பாடுகள்

### வணிக பயன்பாடுகள்
முக்கியமாக, இலித்தியம் குளோரைடானது, இதை  வெப்பநிலையில் LiCl/KCl உருக்கி மின்னாற்பகுப்பு செய்வதன் மூலம் இலித்தியம் உலோகத்தை உற்பத்தி செய்ய பயன்படுத்தப்படுகிறது. வாகன பாகங்களில் அலுமினியத்திற்கான வன்பற்றாசுவைத்திணைத்தற்பாயமாக LiCl பயன்படுத்தப்படுகிறது. இது காற்றோட்டங்களை உலர்த்துவதற்கு ஒரு உலர்த்தியாக பயன்படுத்தப்படுகிறது . மேலும் சிறப்பு பயன்பாடுகளில், இலித்தியம் குளோரைடு கரிமத் தொகுப்பு முறை தயாரிப்புகளில் சில பயன்பாடுகளைக் காண்கிறது, எடுத்துக்காட்டாக, ஸ்டில் வேதிவினையில் இது ஒரு சேர்க்கைப் பொருளாகப் பயன்படுத்தப்படுகிறது. மேலும், உயிர்வேதியியல் பயன்பாடுகளில், செல்லிலிருந்து பெறப்படும் சாறுகளிலிருந்து ஆர். என். ஏவை வீழ்படிவு செய்ய இது பயன்படுத்தப்படலாம்.

அடர் சிவப்பு தீப்பிழம்புகளை உருவாக்க இலித்தியம் குளோரைடு ஒரு சுடர் வண்ணமாக்கியாகவும் பயன்படுத்தப்படுகிறது.

## முன்னெச்சரிக்கைகள்
இலித்தியம் உப்புகள் மத்திய நரம்பு மண்டலத்தை பல்வேறு வழிகளில் பாதிக்கின்றன. சிட்ரேட்டு, கார்பனேட்டு மற்றும் ஓரோடேட்டு உப்புகள் தற்போது இருமுனையப் பிறழ்வுக்கு சிகிச்சையளிக்கப் பயன்படுத்தப்படுகின்றன, குளோரைடு உள்ளிட்ட பிற லித்தியம் உப்புகள் கடந்த காலத்தில் பயன்படுத்தப்பட்டன. 1940களில் சிறிது காலத்திற்கு உயர் இரத்த அழுத்தம் உள்ளவர்களுக்கு உப்பு மாற்றாக லித்தியம் குளோரைடு தயாரிக்கப்பட்டது, ஆனால் கலவையின் நச்சு விளைவுகள் (நடுக்கம், சோர்வு, குமட்டல்) அடையாளம் காணப்பட்ட பின்னர் இது தடை செய்யப்பட்டது.

இருப்பினும், லித்தியம் குளோரைடு நச்சுத்தன்மைக்கு காரணமாகக் கூறப்படும் பல அறிகுறிகள், சோடியம் குளோரைடு பற்றாக்குறையாலோ, லித்தியம் குளோரைடு கொடுக்கப்பட்ட நோயாளிகளுக்கு அடிக்கடி நிர்வகிக்கப்படும் சிறுநீர் பெருக்கிகளாலோ, அல்லது நோயாளிகளின் அடிப்படை நிலைமைகள் ஆகியவற்றாலோ ஏற்பட்டிருக்கலாம் என்று ஜே. எச். டால்பாட் குறிப்பிட்டார்.

## மேற்கோள்கள்

பகுப்பு:ஈரமுறிஞ்சிகள்
பகுப்பு:உலோக ஆலைடுகள்
பகுப்பு:கார உலோகக் குளோரைடுகள்
பகுப்பு:குளோரைடுகள்
2025 கனடா நாடாளுமன்றத் தேர்தல்

**2025 கனடா  நாடாளுமன்றத் தேர்தல்** (*2025 Canadian federal election*), கனடாவின்  45வது நாடாளுமன்றத்தின் காமன்ஸ் சபைக்கு 343 நாடாளுமன்ற உறுப்பினர்களை மக்களால் தேர்ந்தெடுக்கப்படும் தேர்தல் ஆகும். இத்தேர்தல் 28 ஏப்ரல் 2025 அன்று கனடாவில் நடை பெறுகிறது. இத்தேர்தலில் 172 இடங்களில் வெற்றி பெற்றவர்களின் ஆதரவுடன் கனடா பிரதம அமைச்சர் தேர்வு செய்யப்படுகிறார். 
## பின்னணி
கனடா பிரதம அமைச்சர் மார்க் கார்னி  நாடாளுமன்றத்தின் காமன்ஸ் சபையை கலைப்பதாக பரிந்துரை செய்ததை ஏற்று கனடா கவர்னர் ஜெனரல் மேரி சிம்சன்ஸ் காமன்ஸ் சபையை 23 மார்ச் 2025 அன்று கலைத்தார்.
## தேர்தலில் போட்டியிடும் கட்சிகள்
* கனடா பசுமைக் கட்சி
* கனடா பழமைவாதக் கட்சி
* கனடா புதிய ஜனநாயகக் கட்சி
* கனடா லிபரல் கட்சி
* கனடா மக்கள் கட்சி
* கியூபெக்வா கட்சி

### 2021 தேர்தலில் பெற்ற இடங்களும், அரசியல் கொள்கைகளும்

## 2025 தேர்தல் முடிவுகள்
கனடா நாடாளுமன்றத்தின் மொத்தமுள்ள 343 இடங்களில் பெரும்பான்மை பெற்று ஆட்சி அமைக்க 172 இடங்கள் தேவைப்படுகிறது. ஆனால் தேர்தல் முடிவுகளின்படி எக்கட்சியும் பெரும்பான்மை இடங்கள் பெறவில்லை. எனவே கனடா லிபரல் கட்சி தலைவரான மார்க் கார்னி தலைமையிலான கூட்டணி அரசு ஏற்பட வாய்ப்பு உள்ளது.

சீக்கியர் மற்றும்  காலிஸ்தானிகளின் ஆதரவு பெற்றவரான ஜெக்மீத் சிங்கின் தலைமையிலான  கனடா புதிய ஜனநாயகக் கட்சி சென்ற தேர்தலில் 17.82% வாக்குகள் பெற்று 25 நாடாளுமன்ற தொகுதிகளில் வென்றது. 2025 தேர்தலில்  ஜெக்மீத் சிங் தோல்வி அடைந்ததுடன், அவரது கட்சி 2% வாக்குகள் பெற்று, 7 இடங்களில் மட்டுமே வெற்றி பெற்றது.இருப்பினும் இத்தேர்தலில் பல்வேறு அரசியல் கட்சிகளின் சார்பாக போட்டியிட்ட 65 இந்திய வம்சாவளியைச் சேர்ந்த பஞ்சாபி இந்துகள் மற்றும் சீக்கியர்களில் 22 வெற்றி பெற்றுள்ளனர். அதில் 12 பேர்  கனடா லிபரல் கட்சி சார்பிலும்; 10 பேர் கனடா பழமைவாதக் கட்சி சார்பிலும் வெற்றி பெற்றுள்ளனர்.

2025 கனடா நாடாளுமன்றத் தேர்தலில் கனடா அரசியல் கட்சிகள் வெற்றி பெற்ற இடங்கள் மற்றும் பெற்ற வாக்கு சதவீதம் விவரம் பின்வருமாறு:
* கனடா லிபரல் கட்சி -  தலைவர் மார்க் கார்னி - வெற்றி பெற்ற இடங்கள் 169 - பெற்ற வாக்குகள் 49% 					
* கனடா பழமைவாதக் கட்சி -  	தலைவர் பியரே பொய்லிவ்ரே - வெற்றி பெற்ற  இடங்கள் 144 - பெற்ற வாக்குகள் 42% 					
* கியூபெக்வா கட்சி - தலைவர் ஈவ்ஸ்-ஃபிராங்கோயிஸ் பிளான்செட் - வெற்றி பெற்ற இடங்கள் 22  - பெற்ற வாக்குகள் 4%				
* கனடா புதிய ஜனநாயகக் கட்சி - தலைவர் ஜெக்மீத் சிங்  -வெற்றி பெற்ற இடங்கள் 7 - வாக்குகள் .2%			
* கனடா பசுமைக் கட்சி - தலைவர்கள் எலிசெபத் மேரி & ஜோனதன் பெட்னீல்ட் - வெற்றி பெற்ற இடங்கள் 1 -வாக்குகள் 0.3%  			
*சுயேச்சைகள் - 	3 	இடங்கள்

## குறிப்புகள்

## மேற்கோள்கள்

பகுப்பு:கனடிய நடுவண் அரசுத் தேர்தல்கள்
ஈரமோனியம் டெட்ராகுளோரோபிளாட்டினேட்டு

**ஈரமோனியம் நாற்குளோரோபிளாட்டினேட்டு**  (Diammonium tetrachloroplatinate) என்பது (NH4)2[PtCl4] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 

## தயாரிப்பு
அம்மோனியம் அறுகுளோரோபிளாட்டினேட்டு(IV) சேர்மத்தை அம்மோனியம் ஆக்சலேட்டுடன் சேர்த்து ஒடுக்க வினைக்கு உட்படுத்தி ஈரமோனியம் நாற்குளோரோபிளாட்டினேட்டு சேர்மத்தை தயாரிக்கலாம்.
::(NH4)2[PtCl6] + (NH4)2C2O4 -> (NH4)2[PtCl4] + 2NH4Cl + 2CO2

## இயற்பியல் பண்புகள்
ஈரமோனியம் நாற்குளோரோபிளாட்டினேட்டு மணமற்ற சிவப்பு நிறப் படிகங்களாக உருவாகிறது, நீரில் கரையும் ஆனால் எத்தனாலில் கரையாது. soluble in water, insoluble in ethanol.

P4/mmm என்ற இடக்குழுவில் (எண்:123) கனசதுரப் படிக அமைப்பில் இது படிகமாகும்.

## வேதியியல் பண்புகள்
ஈரமோனியம் நாற்குளோரோபிளாட்டினேட்டு சூடுபடுத்தப்பட்டால் சிதைவடையும்.
::(NH4)2[PtCl4] -> PtCl2 + 2NH4Cl

## பயன்கள்
புகைப்படக் கலையில் ஈரமோனியம் நாற்குளோரோபிளாட்டினேட்டு பயன்படுத்தப்பட்டது. நிறமாலை பகுப்பாய்வு தரநிலையிலும், பிளாட்டினம் கடற்பாசி மற்றும் பிளாட்டினம் வினையூக்கி முகவர் தயாரிப்பிலும் பயன்படுத்தப்பட்டது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:பிளாட்டினம் சேர்மங்கள்
செனென்டோடான்

**செனென்டோடன்** (*Xenentodon*) என்பது ஆசியாவினைப் பூர்வீகமாகக் கொண்ட ஊசி மீன்களின் பேரினமாகும். இது *பெலோனிடே* குடும்பத்தின் பத்து பேரினங்களில் ஒன்றாகும்.

## சிற்றினங்கள்
இந்த பேரினத்தில் தற்போது இரண்டு அங்கீகரிக்கப்பட்ட சிற்றினங்கள் உள்ளன. அவை:

* *செனென்டோடன் கான்சிலா*  (ஹாமில்டன், 1822) 
* *செனென்டோடான் கான்சிலோயிட்சு* (பிளீக்கர், 1854) 

## மேற்கோள்கள்

பகுப்பு:மீன் பேரினங்கள்
பெலோனியன்

***பெலோனியன்*** (*Belonion*) என்பது தென் அமெரிக்கா பூர்வீகமாகக் கொண்ட நன்னீர் ஊசி மீன்களின் ஒரு பேரினமாகும். இது *பெலோனிடே* குடும்பத்தின் 10 பேரினங்களில் ஒன்றாகும்.

## சிற்றினங்கள்
*பெலோனியன்* பேரினத்தில் இரண்டு அங்கீகரிக்கப்பட்ட இனங்கள் உள்ளன.

* *பெலோனியன் அபோதியன்* கொல்லேட், 1966
* *பெலோனியன் டிப்ராஞ்சோடன்* கொல்லேட், 1966

## மேற்கோள்கள்

பகுப்பு:மீன் பேரினங்கள்
கனடா மக்கள் கட்சி

**கனடா மக்கள் கட்சி** (*People's Party of Canada*)  (சுருக்கமாக:**PPC**), *மாக்சிம் பெர்னியர்* தலைமையில் கனடா பழமைவாதக் கட்சியிலிருந்து பிரிந்து  14 செப்டம்பர் 2018 அன்று நிறுவப்பட்ட அரசியல் கட்சி ஆகும். இதன் இளைஞர் அணியின் பெயர் புதிய தலைமுறை என்பதாகும்.  30,000க்கும் மேல் உறுப்பினர்கள் கொண்ட இக்கட்சியின் கருத்தியல் மற்றும் அரசியல் பழமைவாதம் மற்றும் வலதுசாரி அரசியல் ஆகும். இக்கட்சி கனடா நாடாளுமன்றத்தில் ஒரு இடத்தையும் பெறவில்லை. 2025 கனடா நாடாளுமன்றத் தேர்தலில் இக்கட்சி போட்டியிடுகிறது. இக்கட்சி தேர்தல் ஆணையத்தில் பதிவு செய்யப்பட்ட அரசியல் கட்சி ஆகும்.
## இதனையும் காண்க
* 2025 கனடா நாடாளுமன்றத் தேர்தல்
* கனடா பசுமைக் கட்சி
* கனடா பழமைவாதக் கட்சி
* கனடா புதிய ஜனநாயகக் கட்சி
* கனடா லிபரல் கட்சி
* கியூபெக்வா கட்சி

## மேற்கோள்கள்

## வெளி இணைப்புகள்
* கனடா மக்கள் கட்சியின் இணையதளம்

பகுப்பு:கனடிய அரசியல் கட்சிகள்
அம்மோனியம் ஆறயோடோபிளாட்டினேட்டு(IV)

**அம்மோனியம் ஆறயோடோபிளாட்டினேட்டு(IV)**  (Ammonium hexaiodoplatinate(IV)) என்பது H8I6N2Pt என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்,

## இயற்பியல் பண்புகள்
அம்மோனியம் ஆறயோடோபிளாட்டினேட்டு(IV) ஒற்றைச்சரிவச்சுப் படிக அமைப்பில் கருப்பு நிறப் படிகங்களாக உருவாகிறது.

தண்ணீரில் நன்றாக கரையும் அம்மோனியம் ஆறயோடோபிளாட்டினேட்டு(IV) சேர்மம் எத்தனாலில் கரையாது.

## வேதியியல் பண்புகள்
அம்மோனியம் ஆறயோடோபிளாட்டினேட்டு(IV) நிலைப்புத்தன்மை அற்ற சேர்மமாகும். நீரிய கரைசல்களில் இது சிதைவடையும்.
::(NH4)2[PtI6] -> 2NH4I + PtI4

## மேற்கோள்கள்

பகுப்பு:அமோனியம் சேர்மங்கள்
பகுப்பு:பிளாட்டினம் சேர்மங்கள்